**LJUBIČICE**

Nedavno su me iz grma lijeske stidljivo pogledala dva ljubičasta oka. Obradovah se: Ljubičice! Prve ljubičice! Ubrat ću ih i odnijeti mami!

Tek što sam se približila da ih uberem, pokraj uha mi zacvrkuće kos: - Nemoj ih ubrati, molim te. Tek su jutros procvale. Moram ih pokazati svojim kosićima.

Sutradan opet prođoh mimo grma, a ljubičice umivene rosom bijahu ljepše nego prije: - Kako su samo lijepe! Moram ih ubrati i pokazati svojoj prijateljici! - odlučih.

No tek što sam se sagnula da ih uberem, doleti do mene leptir i šapne mi na uho: Molim te, nemoj ih ubrati. Preletio sam dvije livade, tri proplanka i široku rijeku da ih vidim. Tako su lijepe! Moram ih pokazati svojoj leptirici.

I jutros požurih do ljubičica.

Ali više ih nije bilo.

Netko ih je ubrao.

Netko tko nije razumio jezik kosova i leptira.

*Nada Zidar Bogadi*

Odgovori kratko na pitanja:

1. U koje godišnje doba se događa priča? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Tko je glavni lik priče? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Koliko dana traje radnja ove priče?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Gdje su procvale ljubičice? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Zašto ih je djevojčica htjela ubrati prvi dan? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Je li ih ubrala? Zašto? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.Zašto su drugi dan ljubičice bile ljepše nego prije? \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Što su željeli kos i leptir? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Što se dogodilo toga jutra? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_